Wot 1. junija digitalizuja w jobcenteru Budyskeho wokrjesa wšitke akty. To zmóžnja spěšniše wobdźěłanje padow. Mnóstwo składowanych papjerjanych aktow potom dale njepřiběra.
Budyšin (CK/SN). Papjera budźe w jobcenteru Budyskeho wokrjesa bórze material zašłosće. Kóždužkuli dochadźacu póštu, a teje njeje po słowach načolnika jobcentera Mathiasa Bielicha mało, potom skenuja. Podłožki jenož hišće tři tydźenje wobchowaja, na to je zniča. Tohodla měli wobydlerjo jenož hišće kopije zapodać. W jednotliwych padach, w kotrychž trjebaja dokumenty w originalu, to potrjechenym zdźěla. Po skenowanju jim dokumenty wróća.
pol_Latn szl_Latn